Лезги ч1алай 10 лагьай класс патал к1валахунин

Программадин гьакъиндай гъавурда твадай чар

(пояснительная записка).

Илимдин техника йигиндаказ вилик физвай ХХI девирди аялриз мектебда гзаф ва дерин чирвилер, классдилай классдалди хкаж жезвай, тайин тир образование, инсанпересвилин ва ватанпересвилин тербия гун ишлемишзава. Дагъустан Республикадин умуми образованидин мектебра алай вахтунда жуьреба – жуьре программаяр ишлемишзава: чирвилер гудай программа, яратмишунрин жигьетдай алакьунар хкаждай программа.

Юкьван классар патал лезги ч1алан чешнелу программа Гьукуматдин Федеральный умуми образованидин кьилин кьвед лагьай несилдин стандартрин бинедаллаз туьк1уьрнава. Ана Гьукуматдин Федеральный стандартрив кьазвай кьвед лагьай несилдин истемишунар гьатнава. Чешнелу программада гьак1ни сифтегьан ва умуми образование вилик финиз куьмек гузвай дибдин фикирри ва истемишунри чка кьунва.

Чешнелу программа муаллимдин к1валахдин программадиз дуьз тереф къалурзавай лишан я: ада учебный курсунин чарасуз (инвариантный) пай тайинарзава ва гьа са ч1авуз образованидиз вариативнивилин метлеб гун автордин ихтиярда твазва. Чешнелу программадай к1валахдайла, муаллим учебникар чирунив, адан мана-метлеб гегьеншарунив вичин жуьреда эгеч1да. Ученикар вердишаруникни, абурун чирвилер деринар ва артухаруникни адавай вичин хсуси пай кутаз жеда. Чешнелу программа образованидин к1елунин жуьреба-жуьре заведенийра ишлемишиз жеда. Чешнелу программади сифтегьан, умуми образованидин программайра къалурнавай вири кьилин к1валахриз кьет1ен фикир гузва. Гьа са ч1авуз, гьелбетда, юкьван школадин чешнелу программадихъ вичин кьет1енвилерни ава. Сад лагьайди, ам умуми юкьван образованидин къайдайрин дуьзгуьн мана-метлебдалди, кьвед лагьайди, чирвилер къачузвайбурун (ученикрин) кьат1унралди ва яшаралди тафаватлу я.

Чешнелу программада предметный курсарин мурад-метлеб жуьреба-жуьре дережада аваз ганва: метапредметрин, предметрин ва хсуси мураддин.

«Лезги ч1ал» предметди умуми образованида кьазвай чка

Лезги ч1ал – им лезги халкьдин хайи ч1ал я. Ч1ал Кавказдин ч1аларин хизандик акатзава. Аялриз чирвилер гунин карда «Лезги ч1ал» предметди важиблу чка кьазва: сифтегьан классра вири тарсар анжах «Лезги ч1ал».

Хайи ч1алан метапредметрин образовательный функцийри, «Лезги ч1алан» предметди, чирвилерин жигьетдай, школада к1елзавай аялдин кьат1унар гегьеншарзава. «Лезги ч1ал», ученикар патал абурун веревирдериз, акьул-камалдиз ва яратмишунриз хцивал, гележег гузвай къуват я; чпин чирвилер деринардай, абур генани гегьеншардай к1елунин диб-къайда я. Хайи ч1ал, лезгийрин медениятдинни эдебиятдин руьгьдин девлетар, инсаниятди культурадинни тарихдин рекье къазанмишнавай агалкьунар саламатдиз хуьзвай хазина я. Ада жуьреба-жуьре чирвилер аннамишуниз, абур хуьниз еке таъминарзава. Пешекарвилерин гележегда анжах ам галаз хкаж жезва. Хайи ч1ала аялдин бейнида, гъвеч1и ч1авалай эгеч1на, къанажагъдин нормаяр твазва, уьмуьрдин жуьреба-жуьре шарт1ара, ахлакь хвена, экъеч1из куьмекзава.

Школада лезги ч1ал чирунин мурад-метлеб

Школадин учебный планда «Лезги чIал» предметди важиблу чка кьазва. КIелунин йисан къене X классра 68сят (гьафтеда 1 сят) тайинарнава.

• Жуван хайи ч1алал рик1 алаз тербияламишун, ч1алаз гьуьрмет авун, адав, культурадин вакъиадив хьиз, рик1 гваз эгеч1ун; сад-садав рахунин кьилин такьат тирди аннамишун, обществода кьабулнавай къанажагъдинни ахлакьдин нормайрин къуват; эстетикадин жигьетдай хайи ч1алахъ авай багьавал;

• Школада ва адалай къеце жуван хайи лезги ч1ал чир хьун; рахунин ч1ал гъавурда гьатдайди ва девлетлу авун; учебный гьерекатар чарасуз тир учебный алакьунралди (универсальнидаказ) планламишун, рахунин ч1алал гуьзчивал тухун; библиографический ахтармишунар тухун, лингвистикадин словаррай ва маса чешмейрай къачузвай, гьатта СМИ-рай ва Интернетдай, малуматриз хсуси рангар хгун, текстерик дегишвилер кухтун ва мсб.;

• ч1алан туьк1уьр хьунин къайдаярни законар ва адан везифаяр, стилистика ресурсрин (шейэрин) ва литературный ч1алан кьилин нормаяр дериндай чир хьун;

• ч1алан делилар кьат1уз, аннамишиз, гекъигизва къайдада тваз алакьун;

• мецин ва кхьинрин ч1алан культурадикай хабар хьун, вири дуьшуьшра рахунин гуьрчегвилел, нормайрал ва къайдайрал амал авун;

• рахунра ишлемишзавай грамматикадин такьатрин ва словарный гафарин кьадар (запас) артухарун;

• рахунра къазанмишнавай алакьунар, чирвилер ва вердишвилер школадин ва гьар йикъан уьмуьрда ишлемишун;

• ч1алакай илимдин жуьреба-жуьре хилерай (фонетика, морфология, синтаксис) мягькем чирвилер гун;

• гьар са ученикдиз лезги литературный ч1алан орфографиядин, пунктуациядин, орфоэпиядин нормаяр дериндай чирун;

• лезги чIал вилик финин, девлетлу авунин рекьер тайинарун, ачухарун, илимдин тарихдай ва лезги ч1алан винел к1валах авур алимрикай аялриз малуматар гунн ва мсб.

«Лезги ч1ал» предмет чирунин нетижаяр

Ученикар патал юкьван школадин лезги ч1алан программадин хсусивилин (личностдин) нетижаяр язва:

1)лезги ч1ал лезги халкь патал милли культурадин девлетрикай сад тирдан гъавурда хьун, личностдин акьулдин, яратмишунин ва ахлакьдин ерияр хкажунин карда гьихьтин роль къугъвазват1а чир хьун, школада образование къачун патал адахъ авай метлебдикай хабар хьун;

2)эстетикадин жигьетдай лезги ч1алахъ авай къиметлувилер аннамишун, лезги ч1алав къадирлудаказ эгеч1ун, адал дамах авун; лезги ч1ал, мили культурадин вакъиа хьиз, дат1ана михьиз хуьн; рахунрин ч1ал мягькемариз, ц1алц1амариз к1ан хьун.

3)рахадайла, фикирар ва гьиссер, словардин запасдикай, грамматикадин такьатрикай менфят къачуна, ачухарун; рахунрал гуьзчивал тухун ва абуруз къимет гун.

Ученикар патал юкьван школада лезги ч1алан метапредметдин нетижаяр язва:

1) рахунин ч1алан вири жуьреяр чир хьун:

Яб акалун (аудирование) ва к1елун:

•рахунрин ва кхьинрин (коммуникатидин мураддин, текстерин темайрин, кьилин фикиррин ва артухан малуматрин) гъавурда хьун;

•жуьреба-жуьре стилринни жанрайрин текстер, к1елунин жуьреяр (жагъурунин, килигунин, таниш хьунин, аннамишунин) чир хьун;

•жуьреба-жуьре стилринни жанрайрин текстерин гъавурда, яб гудайла, дуьз акьун; дуьз кьабулунин (аудированидин) жуьрейрикай (хкягъунин, танишвал гунин, тамамвилин) хабар хьун;

•жуьреба-жуьре чешнейрай герек малуматар къачуз хьун – газетрай, журналрай, к1елуниз талукь компакт-дискрай ва Интернетдай;

• жуьреба-жуьре типрин словаррикай азаддиз менфят хкудиз хьун, справочный литературадал ва электрондин чарарал амал авун.

•тайин тир темадиз талукь материалар хкягъиз ва къайдада тваз хьун; масадан куьмек галачиз малуматар жагъуриз хьун; к1елдайла ва яд акалдайла чир жезвай малуматрин тамамвал, битаввал хуьз хьун;

•мана-метлебдин, ишлемишнавай ч1алан такьатрин жигьетдай сад садав гекъигиз хьун.

Лезги ч1алан программадик юкьван школа куьтягьзавай ученикриз чир хьана к1анзавай предметдин нетижаяр язва:

1) ч1алан карчи (деловой) функцийрикай, лезги халкьдин милли ч1ал хабар хьун;

2) ч1аланни халкьдин культурадин, инсандинни обществодин арада авай сих алакъаяр чир хьун;

3) гуманитарный илимрин системада лезги ч1ала кьазвай чка, ада кьазвай роль гьихьтинди ят1а кьат1уз хьун;

4) лезги ч1алакай авай илимрин чирвилерин дибдиз гьахьун; адан дережайринни уьлчмейрин алакъалувал гьиссиз хьун;

5) лингвистикадин бинеяр чир авун: лингвистика ва адан кьилин разделар;

6) ч1ал ва рахун, рахунрин жуьреяр, сивин ва кхьинрин рахунар;

7) монолог, диалог ва абурун жуьреяр; рахунин авай гьал;

8) рахунин ч1ал, илимдин, публицистикадин, официально-деловой стиль, художественный литературадин ч1ал хьиз;

9) ч1алан жуьреяр (хабардин, ахъагъун, шикил ч1угун, веревирд авун);

10) текст, текстерин жуьреяр;

11) ч1алан кьилин уьлчмеяр, рахунра абурун лишанар ва кьет1енвилер ишлемишун.

Лезги ч1ал чирунин вилик акъвазнавай месэлайрикай са шумуд фикирдиз гъизва:

1) ученикриз лезги литературный ч1алал савадлувилелди кхьиз ва эсерлувилелди к1елиз чирун, аялар ам к1ан хьунал гьевесламишун, тербияламишун, абурун бажарагълувилер артухарун;

2) ч1алан илимдин жуьреба – жуьре хилерай: фонетикадай, лексикологиядай, лексикографиядай, фразеологиядай, морфологиядай, синтаксисдай, стилистикадин ва рахунин культурадай тайин тир, мягькем чирвилер гун.

10- 11 лагьай классдин к1валахунин программада лезги ч1алан илимдин материалрилай гуьгъуьнай гьар са темадин кьвед лагьай пай ганва. Ина къалурнавай алакьунарни вердишвилер дуьз рахунин нормайрихъ, гафарин формаяр, ибараяр, предложенияр туьк1уьрунихъ галаз алакъалу я, яни и паюна ученикриз практикадин рекьяй хьана к1анзавай алакьунар ва вердишвилер къалурнава.

10 лагьай класс патал к1валахунин программада Гьукуматдин Федеральный стандартрив кьазвай кьвед лагьай несилдин истемишунар гьатнава. Гьукуматдин программа муаллимдин к1валахдин программадиз дуьз тереф къалурзавай лишан – ярж я: ада учебный курсунин чарасуз (инвариантный) пай тайинарзава ва гьа са ч1авуз образованидиз вариативнивилин метлеб гун автордин ихтиярда твазва. И дуьшуьшда муаллим учебникар чирунив, адан мана – метлеб гегьеншарунив вичин жуьреда эгеч1да. К1валахунин программади, чирвилерин жигьетдай, школада к1елзавай аялдин кьатунар гегьеншарзава, вилик эцигнавай месэладай аялриз чпин кьил акъуддай мумкинвал гузва. 10 лагьай классда диктантра гафарин кьадар 140-160 гаф хьун лазим я. 11 лагьай классда диктантра гафарин кьадар 160-170 гаф хьун лазим я. Ч1алан туьк1уьр хьунин къайдаярни законар ва адан везифаяр, стилистика ресурсрин (шейэрин) ва литературный ч1алан кьилин нормаяр дериндай чир хьун; ч1алан делилар кьат1уз, аннамишиз, гекъигиз ва къайдада тваз алакьун; мецин ва кхьинрин ч1алан культурадикай хабар хьун, вири дуьшуьшра рахунин гуьрчегвилел, нормайрал ва къайдайрал амал авун. Ч1ал инсанрин обществода туьрекмиш жезва, вилик физва, ч1ал хуьн, девлетлу авун патал, ам акьалтзавай несилриз чирун чарасуз я.

Темайрин планар

10 – класс

(Вири - 68сят, гьафтеда 2 сят)

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Тарсунин кьил | | Сят | Классдин  тапшуругъар | КIвалин кIвалах | Аялрилай алакьна к1анда |
| Лезги чIал.  Гьахьун | | | | | | | |
| 1 | | ЧIалан везифаяр ва кьетIенвилер. Лезги чIалакай малуматар. тарих. Къафкъаздин ва Дагъустандин чIаларин арада лезги чIалан чка | | 1 | Суалар ва тапшуругъар  (5 – чин) | §1 – 5. ЧIалакай мисалар, кьисаяр кхьин | ЧIалан жуьреба – жуьре такьатар ишлемишна, жуван фикир галай – галайвал ва делилламишна лугьуз ва кхьиз |
| 2 | | Нугъатар ва литературный чIал. Лезги чIал ахтармишунин тарихдай. «Лезги чIал» терминдин манаяр | | 1 | Тапшуругъ 1-3  (16-чин) | §6 – 9. Жуван диалектдал гъвечIи гьикая кхьин | Жуван фикир лугьун патал делилар кIватIиз |
| Стилистика ва рахунин къенивал | | | | | | | |
| 3 | | ЧIал ва рахун. Стилрикай умуми малумат. | | 1 | Гьар са стилдиз хас текст кхьин | §10 – 11. Рахунин стилдиз хас текст кхьин. | Рахунра ва кхьинра кIватIнавай материалрикай менфят къачуз |
| 4 | | Стилрин кьетIенвилер | | 1 | Тапшуругъ 1,2 (16-чин) | §12, Илимдин стилдиз хас текст кхьин | Кхьена ва хуралай тайин темадай жуван фикир лугьуз |
| 5 | | Стилистикадин истемишунар. Рахунин къенивал | | 1 | Тапшуругъ 3 – 4  (16 – чин) | §13 – 14, Лазим тир стилдиз хас текст кхьин | Рахунра ва текстера интонациядин  куьмекдалди лагьанвай предложенийрин жуьреяр чара ийиз. |
| 6 | | Ахтармишунин диктант «Самурдин либасар» | | 1 |  |  |  |
| Фонетика | | | | | | | |
| 7 | | ЧIалан сесер. Ачух сесер | | 1 | 1 – 5 – тапшуругъар  (57 – чин) | § 52, 2 – тапшуругъ  (58 – чин) | Гафарин къурулушда сесер чара ийиз |
| 8 | | Ачух тушир сесер | | 2 | 8, 10, 11, 12 – тапшуругъар  (61 – чин) | § 53, 9 – тапшуругъ  (61 – чин) | Ачух ва ачух тушир фонемайрин кьетIенвилер тайинариз |
| 9 | | Сесерин нубатар | | 1 | 4, 5, 6 – тапшуругъар  (63 – чин) | § 54, 7 – тапшуругъ  (64 – чин) | Лезги ч1алан ударенидин принципрал амал ийиз |
| 10 | | ЧIал гегьеншарун. Изложение «Келледа гар авай къуьр» | | 2 |  |  |  |
| Лексикология | | | | | | | |
| 11 | | Лексикология квез лугьуда. Гаф ва адан мана – метлеб. Лексикадиз ва грамматикадиз талукь манаяр. Тек са мана ва гзаф манаяр авай гафар. Гафунин дуьз ва куьчуьрмишнавай мана | | 1 | Тапшуругъ 1 – 3,  (23 – чин) | §15 – 19, тапшуругъ 4 – 5 (24 – чин) | Рахунра ва кхьинра лексикадин махсус принципрал амал ийиз |
| 12 | | Омонимар. Синонимар. Антонимар | | 1 | Тапшуругъ 6 – 8  (24 – чин) | §20 – 22, 10 – 11 тапшуругъар (25 – чин) | Рахунра синонимар, омонимар, антонимар, гзаф манаяр авай гафар, куьчуьрмишнавай манадин гафар ишлемишиз |
| 13 | | Ишлемишунин жигьетдай лексикадин характеристика. Вири халкьдин лексика. Нугъатринни пешекарвилин лексика  «ЦIийивилин», «куьгьневилин» лишанар квай гафар | | 1 | 1, 2, 3 – тапшуругъар  ((28 – 29 – чинар) | § 23 – 26, 4 – тапшуругъ  (29 – чин) | Текстерай тек ва гзаф манаяр авай гафар, цIийи гафар, кугьне гафар, историзмаяр жагъуриз, дуьм – дуьз ва куьчуьрмишнавай манаяр тайинариз |
| 14 | | Ери – бинедиз килигна гафарин къатар. Асул лезги гафар. Лезги чIаларин умуми лексикадиз талукь гафар. Азербайжан, араб ва фарс чIаларай атай гафар. Урус чIалай атай  гафар | | 1 | 10 – 11 тапшуругъар  (25 – чин)  4 – тапшуругъ (32 – чин) | § 27 – 31, 9 – тапшуругъ  (30 – чин) | Жуьреба – жуьре словаррикай менфят къачун |
| 15 | | Ахтармишунин кlвалах.Диктант. | | 1 |  |  |  |
| Фразеология | | | | | | | |
| 16 | | Фразеологиядин мана – метлеб. Манадинни къурулушдин жигьетдай мягькем ибарайрин жуьреяр | | 1 | 1 – 3 тапшуругъар  (47 – 48 – чинар) | § 48 – 49  4 – тапшуругъ  (48 – чин) | Бедендин паярин тIварар кваз арадиз атанвай мягькем ибараяр жагъуриз, рахунра ваа кхьинра абур ишлемишиз |
| 17 | | Мягькем ибараяр чIалан стилра ишлемишун. Мягькем ибараяр ишлемишунин кьетIенвилер | | 1 | 2 – тапшуругъ, 1 – 2 тапшуругъар  (48 – чин, 50 – чин) | § 50 – 51, 4 – тапшуругъ (50 – чин) | Жуьреба – жуьре мягькем ибараяр ишлемишунин кьетIенвилер аннамишиз |
| 18 | | ЧIал гегьеншарун. «Зи гьяддин югъ» темадай сочинение кхьин | | 1 |  |  |  |
| Орфоэпия ва интонация | | | | | | | |
| 19 | | Орфоэпия | | 1 | 1, 2 – тапшуругъар, 3 – 4 - тапшуругъар  (67 –чин) | § 55, 6 – тапшуругъ  (67 – чин) | Лезги литературный чIалан нормайрал амал авуна дуьз рахаз |
| 20 | | Интонация | | 1 | 7 – тапшуругъ  (67 – чин)  1 – тапшуругъ  (68 – чин) | § 56.  Предложенияр туькIуьрун | Жуьреба – жуьре предложенияр ва келимаяр дуьз интонациядалди кIелиз |
| 21 | | Изложение | | 2 |  |  |  |
| Графика ва орфография | | | | | | | |
| 22 | | Графика | | 1 | 1 – 2 – тапшуругъар  (70 – чин) | § 57  3 – тапшуругъ  (70 – чин) | Тайин гафуна ,морфемада манадин жигьетдай вуч аватlа чириз |
| 23 | | Орфография | | 1 | 1 – 2 – тапшуругъар  (71 – чин) | § 58  2 – тапшуругъ  (71 – чин) | Кхьинрин кIвалахра тайин тир орфограммаяр жагъуриз |
| Гафар арадиз атун | | | | | | | |
| 24 | | Умуми малуматар. Гафар арадиз атунин типа рва къайдаяр | | 1 | 1 – 3 тапшуругъар  (45 – чин) | § 37 – 38, 4, 6 – тапшуругъар (45 – чин | ТуькIуьр хьуниз килигна цIийи гаф, гафунин форма аннамишиз |
| 25 | | Суффиксрин къайда. Префиксрин къайда. Чара хьун. Субстанцивация. квай предложенияр | | 1 | Гафар туькIуьрун  10 – 13 – тапшуругъар  (45 – чин) | § 39 – 42  Гафар туькIуьрун | Гафар туькIуьр хьунин ва гафунин къурулушдиз килигна разбор ийиз |
| 26 | | Акахьун. Эхцигун. Михьи тикрар хьун. «Тапан» тикрар хьун. Акахьай къайда – аффиксди алава ийизвай тикрар хьун | | 1 | Гьар са къайдадиз мисалар кхьин | Гьар са къайдадиз мисалар кхьин | Гафар арадиз атунин принципрал амал ийиз, абур дуьз разбор ийиз |
| 27 | | ЧIал гегьеншарун. «Зи хуьр» темадай сочинение кхьин | | 1 |  |  |  |
|  | | | | | Морфология | | |
| 28 | Существительнияр. Существительнийрин кьадар | | 1 | | 1 – 4 – тапшуругъар  (74 – чин) | § 59 – 60  Существительнияр кьадарриз дегишарун | Анжах теквилин ваанжах гзафвилин кьадарда ишлемишзавай существительнийрин кьет1енвилер аннамишиз |
| 29 | Существительнияр падежриз дегиш хьун. | | 1 | | 2, 3,4 – тапшуругъар  (75 – чин) | § 61  5 – тапшуругъ | Актив падеждин эхирриз килигна существительнийрин падежриз дегиш хьунин жуьреяр чириз |
| 30 | Существительнияр арадиз атун ва абурун суффиксар | | 1 | | 1, 2, – тапшуругъар  (76– чин) | § 62  3 – тапшуругъ | Существительнияр арадиз атунин къайдайрал амал ийиз ва абур дуьз кхьиз |
| 31 | Тапшуругъар тамамарун | | 1 | | 4-5-тапшуругъар,(77-чин) | Суффиксрин куьмекдалди существительнияр арадиз гъиз | Существительнийри предложенида тамамарзавай синтаксический везифаяр тайинариз |
| 32 | Ахтармишунин к1валах.Диктант. | | 2 | |  |  |  |
| 33 | Прилагательнияр. | | 1 | | 4,5- тапшуругъар (80-чин), | § 63,6- тапшуругъ.80-чин | Прилагательнияр кхьинра ва рахунра дуьз ишлемишиз |
| 34 | Прилагательнияр арадиз атун ва абур кхьидай къайдаяр | | 1 | | 1,2- тапшуругъар (79-чин) | § 64,8- тапшуругъ.81-чин | Прилагательнияр дуьз арадиз гъиз чир хьун |
| 35 | Тестерин кlвалах.Тапшуругъар тамарун | | 1 | | 7- тапшуругъ,80-чин | Прилагательнияр арадиз гъиз |  |
| 36 | Изложение | | 2 | |  |  |  |
| 37 | Числительнияр. | | 1 | | 1- тапшуругъ,83-чин | §65 2- тапшуругъ,84чин | Числительнияр.кхьинра ва рахунра дуьз ишлемишиз |
| 38 | . Числительнияр дегиш хьун | | 1 | | 2- тапшуругъ (83-чин) | . §66  8- тапшуругъ (75-чин | Числительниярдегиш хьунин ва кьинрин къайдайрал амал ийиз |
| 39 | Числительнияр кхьидай къайдаяр | | 1 | | 1. тапшуругъ,84-чин | . §67,10 числительное гарфарали кхьин ва предложенияр туьк1уьриз | Числительнияр кхьиз чир хьун. |
| 40 | Чl/г. Числительнияр ишлемишна деловой чарар кхьин | | 1 | |  | Са малумат кхьин |  |
| 42 | Т1варц1иэвезар | | 1 | | 1-тапшуругъ,86-чин | §68  2- тапшуругъ (86-чин) | Т1варц1иэвезар квай алакъалу ибараяр туьк1уьриз ва ишелемишиз |
| 43 | Т1варц1иэвезар дегиш хьун | | 1 | | 4-тапшуругъ,87чин | 6-тапшуругъ,87-чин | Т1варц1иэвезар дегиш хьунин кьет1енвилел гуьзетунар тухуз,абур дуьз кхьиз |
| 44 | Ахтармишунин к1валах.Диктант. | | 1 | |  |  |  |
| 45 | Глаголдин жуьреяр. Кечмиш жери ва кечмиш тежер глаголар | | 1 | | 6,7,8.9- тапшуругъар (90-чин) | §69,70  10- тапшуругъ (90-чин) | Глаголар кваз алакъалу ибараяр туьк1уьриз ва абур ишлемишиз |
| 46 | Глаголдин кьет1ен жуьреяр | | 1 | | 8,9,11- тапшуругъар (92чин) | §71  13- тапшуругъ (93-чин) | Масдардин,причастидин,деепри  частидин формаяр туьк1уьриз ва абур текстера ишлемишиз |
| 47 | Глаголдин наклоненияр. | | 1 | | 14-18 тапшуругъар (96чин), | §72,  17- тапшуругъ (97-чин) | Глаголдин наклоненияр дуьз ишлемишиз |
| 48 | . Глаголдин вахтар | | 1 | | 8-тапшуругъ,100-чин | . §73,11-тапшуругъ,101-чин | Акьалт1ай ,фад,давамлу алатай вахтарин глаголар чеб-чпивай чара ийиз,предложенийра абур дуьз ишлемишиз |
| 49 | Ч1/г. «Чи хизан» темадай сочинение кхьин | | 1 | |  |  |  |
| 50 | Наречие | | 1 | | 10- тапшуругъ,102-чин | §74  11 тапшуругъ (103-чин) | Наречияр кваз алакъалу ибараяр туьк1уьриз ва абур ишлемишиз |
| 51 | Наречир дуьз кхьин | | 1 | | 12- тапшуругъ,103-чин | Жуьреба-жуьре наречияр кваз предложенияр туьк1уьрун. | Жуьреба-жуьре наречияр квай состовной сказуемияр ишлемишиз предложенияр туьк1уьриз |
| 52 | Тестерин к1валах. Тапшуругъар тамамарун | | 1 | |  | Литературадин текстинай наречияр ква предложенияр акъудна кхьин |  |
| 53 | Союзар | | 1 | | 4,5,- тапшуругъар (104-чин) | §75  6- тапшуругъ (105-чин) | Предложенийра союзрин везифаяр дуьз тайинариз |
| 54 | Союзар дуьз кхьин | | 1 | | 7,- тапшуругъар (105-чин | Союзар кваз предложенияр туьк1уьрун |  |
| 55 | Послелогар | | 1 | | 5,6- тапшуругъар (106-чин) | §76  7- тапшуругъ (107 чин) | Жуьреба-жуьре послелогар квай предложенияр туьк1уьриз |
| 56 | К1усар. | | 1 | | 6- тапшуругъ (108-чин) | §77  5- тапшуругъ (108-чин) | Жуьреба-жуьре к1усари предложенидин манадик кутазвай тавар,тегьер аннамишиз |
| 57 | Междометияр | | 1 | | 5,6- тапшуругъар (109-чин) | §78  7- тапшуругъ (109чин) | Междометияр квай предложенияр лазим сесиналди к1елиз |
| 58 | Тестерин к1валах. Тапшуругъар тамамарун | | 1 | |  | Предложенияр туьк1уьриз |  |
| Йисан къене к1елай материал тикрарун | | | | | | | |
| 59 | Фонетика (тикрарун) | | | 1 |  |  |  |
| 60 | Лексикология(тикрарун) | | | 1 |  |  |  |
| 61 | Морфология(тикрарун) | | | 1 |  |  |  |
| 62 | ИТОГОВЫЙ ДИКТАНТ | | | 1 |  |  |  |
| 63 | Йисан нетижаяр кьун | | | 1 |  |  |  |
|  | Вири сятерин кьадар | | | 68 |  |  |  |